ભારતમાં અને ગુજરાત ભરમાં ફેલાયેલા શોપિંગ મોલ કેમ સૂના પડી રહ્યાં છે તેનું મુખ્ય કારણ ઓનલાઇન શોપિંગનો વધતો જતો ક્રેઝ છે. વૈશ્વિક બજારમાં કોઇપણ બ્રાન્ડની કોઇપણ ચીજવસ્તુ તમારે ખરીદવી હોય તો એટલી બઘી એપ્લિકેશન શરૂ થઇ છે કે જેઓ બજારમાં મળતી ચીજો કરતાં 50 ટકા ઓછા દામથી તેને વેચી રહ્યાં છે જેનો સીધો ફાયદો ગ્રાહકોને થઇ રહ્યો છે. ગ્રાહકો કપડાં અને જૂતાંની ખરીદી તો ઓનલાઇન કરે છે. એ ઉપરાંત આભૂષણો, ઘરવખરી તેમજ છોડ માટેના તૈયાર કુંડા પણ હવે તો ઓનલાઇ મળે છે. સ્માર્ટફોન અને ટેલિવિઝનના ઓનલાઇન વેચાણમાં તો 2017માં ઝડપી વૃદ્ધિ થઈ હતી. ફોન અને ટીવી માટે ભારે ડિસ્કાઉન્ટ ઓફર થવાના કારણે અગાઉના વર્ષ કરતાં વેચાણમાં વધારો થયો હતો. એક રિપોર્ટ પ્રમાણે સ્માર્ટ ફોનના વેચાણમાં છેલ્લા વર્ષમાં 70 ટકા અને ટીવી માટે ઓનલાઇન વેચાણમાં એક વર્ષમાં 100 ટકાનો વધારો થયો છે. ચાઇનાની યુઝ એન્ડ થ્રોની પોલિસી ઓનલાઇનને વધારે અસર કરે છે તેથી ઝોક એપ્લિકેશન પર વધારે જાય છે.